**НАРОДНО ЧИТАЛИЩЕ „ПРОБУДА-1928” С. КАЛОТИНА, ОБЛ. СОФИЙСКА**

**УСТАВ**

на народно читалище „Пробуда-1928” с. Калотина, област Софийска

**ГЛАВА ПЪРВА**

Общи положения

**Чл. 1 /1/.** Народно читалище „Пробуда-1928” с. Калотина е традиционно самоуправляващо се културно-просветно сдружение на територията на с. Калотина, което изпълнява и държавни културни задачи. В неговата дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

**/2/.** Народно читалище „Пробуда-1928” е юридическо лице с нестопанска цел.

**Чл. 2 /1/.** Целта на народното читалище е да задоволява потребностите на гражданите, свързани със:

1. Развитие и обогатяване на културния живот.

2. Запазване на обичаите и традициите на българския народ.

3. Разширяване на знанията на гражданите и приобщаването им към ценностите и постиженията на науката, изкуството и културата, събиране и разпространение на знания за родния край.

4. Възпитаване в дух на обич към родния край.

5. Уреждане и поддържане на библиотека, читалня, фото-, фоно-, филмо- и видеотека.

6. Развиване и подпомагане на любителското художествено творчество.

7. Организиране на школи, кръжоци, курсове, клубове, кино- и видео показ, празненства, концерти и чествания.

8. Създаване и съхраняване на музейни сбирки.

9. Извършване на допълнителни дейности, подпомагащи изпълнението на основните им функции, с изключение на използването на читалищните сгради за клубове с политически цели, за обсебването им от религиозни секти и други дейности, противоречащи на добрите нрави, националното самосъзнание и традиции.

**/2/.** Читалището няма право да организира или предоставя имуществото си за хазартни игри и нощни заведения.

**Чл. 3 /1/.** Читалището може да се съюзява за защита на своите интереси за провеждане на съответни дейности и инициативи.

**/2/.** Защитава интересите на своите членове пред държавните, обществените и други органи и организации.

**/3/.** Читалищният съюз няма право да управлява и разпорежда с имуществата на читалищата, които са негови членове.

Читалището членува в Читалищния съюз на Република България.

**Чл. 4** Читалището и дейността му са под надзор на министъра на културата.

**/2/.** Министъра на културата може да иска отмяна на решенията на общите събрания на читалищата, които противоречат на устава или закона от Окръжния съд, в чиито район се намира седалището на читалището.

**Чл. 5 /1/.** Към Министерство на културата се създава фонд „Читалища и читалищно дело” за финансиране на културни програми и проекти, осъществявани от читалищата.

**/2/.** Средства за фонд „Читалища и читалищно дело” се набират от:

1. Доброволни вноски от читалищата.

2. Дарения и завещания.

3. Държавен бюджет.

4. Други приходи.

**/3/.** Председател на фонд „Читалища и читалищно дело” е министърът на културата.

**/4/.** Управлението и разходването на средствата от фонда се уреждат с наредба на министъра на културата и министъра на финансите, съгласувана с Националния съвет по читалищно дело.

**ГЛАВА ВТОРА**

Учредяване

**Чл. 6** Народно читалище „Пробуда-1928” е учредено 1928 г. със седалище с. Калотина, общ. Драгоман, обл. Софийска.

**Чл. 7** Народно читалище се преригистрира в Окръжния съд като организация с нестопанска цел на основание на ЗНЧ приет от Народното събрание на 09. 10. 1996 г., публикувано в „Държавен вестник”, брой №89 от 22. 10. 1996 г.

**Чл. 8** Читалището може да се учреди най-малко от 30 дееспособни физически лица за селата, които вземат решение на Учредително събрание.

**/2/.** Учредителното събрание приема Устава на читалището и избира неговите органи. Уставът урежда:

1. Наименованието;

2. Седалището;

3. Целите;

4. Източниците на финансиране;

5. Органите на управление и контрол, техните правомощия, начина на избирането им, реда за свикването им и за вземането на решения;

6. Начина за приемането на членове и прекратяване на членството, както и реда за определяне на членския внос.

**/3/.** Читалищата могат да откриват филиали в близки квартали, жилищни райони и села, в които няма други читалища.

**Чл. 9 /1/.** Читалището придобива качеството на юридическо лице с вписването у регистъра на организациите с нестопанска цел на Окръжния съд, в чиито район е седалището на читалището.

**/2/.** Вписването на читалищата в регистъра на Окръжния съд се извършва без такси по писмена молба на настоятелството, към която се прилага:

1. Протоколът от учредителното събрание;

2. Уставът на читалището, подписан от учредителите;

3. Нотариално заверен образец от подписа на лицето, представляващо читалището и валидния печат на читалището.

**/3/.** На вписване подлежат разпоредбите на устава, предвидени в този закон и името на лицето, представляващо читалището.

**/4/.** Всяка промяна на обстоятелствата по ал.3 трябва да бъдат заявени в 14-дневен срок от възникването и.

**Чл. 10 /1/.** Министерство на културата води специален регистър на народните читалища.

**/2/.** Всяко читалищно настоятелство е длъжно в 14-дневен срок след вписването на читалището в съдебния регистър да подаде заявление за вписване на регистъра на министерството на културата. Към заявлението се прилага уставът на читалището.

**ГЛАВА ТРЕТА**

УПРАВЛЕНИЕ

**Чл. 11 /1/.** Членовете на читалището са индивидуални, колективни и почетни.

**/2/.** Индивидуалните членове са български граждани. Те биват действителни и спомагателни:

1. Действителните членове са дееспособни лица, плащат редовно определения по устава на читалището членски внос и имат право на глас.

2. Спомагателните членове са лица до 18 години, нямат право да избират и да бъдат избирани в читалищното настоятелство и имат съвещателен глас.

**/3/.** Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас. Колективни членове могат да бъдат:

1. Професионални организации;

2. Стопански организации;

3. Търговски дружества;

4. Кооперации и сдружения;

5. Културно-просветни и любителски клубове и творчески колективи.

**/4/.** Почетни членове могат да бъдат български и чужди граждани с изключителни заслуги за читалището.

**Чл. 13 /1/.** Върховен орган на читалището е общото събрание.

**/2/.** Общото събрание на читалището се състои от всички членове на читалището, имащи право на глас.

**Чл. 14 /1/.** Общото събрание:

1. Изменя и допълва устава;

2. Избира и освобождава членовете на настоятелството, проверителната комисия и председателя;

3. Приема вътрешните актове, необходими за организацията на дейността на читалището;

4. Изключва членове на читалището;

5. Приема основни насоки на дейността на читалището;

6. Взема решение за членуване или за прекратяване на членството в читалищен съюз;

7. Приема бюджета на читалището;

8. Приема годишния отчет;

9. Определя размера на членския внос;

10. Отменя решения на органите на читалището;

11. Взема решения за откриване на филиали на читалището след съгласуване с общината;

12. Взема решение за прекратяване на читалището;

13. Взема решение за отнасяне до съда на незаконосъобразни действия на ръководството или отделни читалищни члентове;

**/2/.** Решенията на общото събрание са задължителни за другите органи на читалището.

**Чл. 15 /1/.** Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището.

**/2/.** Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена не по-късно от 7 дни преди датата на провеждането. В същия срок на общодостъпни места трябва да бъде обявено и съобщено за събранието.

**/3/.** Общото събрание е законно, ако присъстват най-малко половината от имащите право на глас членове на читалището. При липса на кворум, събранието се насочва за друга дата не по-рано от една седмица. Тогава събранието е законно, колкото и членове да се явят.

**/4/.** Решенията по чл. 14, ал.1, т. 1, 4, 10, 11 и 13 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

**Чл. 16 /1/.** Ръководен орган на читалището е настоятелството, което се състои най-малко от трима членове, избрани за срок до 3 години. Същите да нямат роднински връзки по права и съребрена линия до четвърта степен.

**/2/.** Настоятелството:

1. Свиква общо събрание;

2. Осигурява изпълнението на решенията на общото събрание;

3. Подготвя и внася в общото събрание проект за бюджет на читалището и утвърждава щата му;

4. Подготвя и внася в общото събрание отчет за дейността на читалището;

5. Назначава секретаря на читалището и утвърждава длъжностната му характеристика.

**/3/.** Настоятелството взема решение с мнозинство повече от половината на членовете си.

**Чл. 17 /1/.** Председателят на читалището е член на настоятелството и се избира от общото събрание за срок до 3 години.

**/2/.** Председателят:

1. Организира дейността на читалището съобразно закона, устава и решенията на общото събрание;

2. Представлява читалището;

3. Свиква и ръководи заседанията на настоятелството и председателства общото събрание;

4. Ръководи текущата дейност на читалището;

5. Отчита дейността си пред настоятелството;

6. Сключва и прекратява трудовите договори със служителите съобразно бюджета на читалището и въз основа решение на настоятелството.

**Чл. 18 /1/.** Проверителната комисия се състои най-малко от трима членове, избирани за срок до 3 години.

**/2/.** Членовете на проверителната комисия не могат да бъдат лица, които са в трудовоправни отношения с читалището или са роднини на членове на настоятелството по права линия , съпрузи, братя, сестри и роднини по сватовство от първа степен.

**/3/.** Проверителната комисия осъществява контрол върху дейността на настоятелството и председателя на читалището по спазване на закона, устава и решенията на общото събрание.

**/4/.** При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 19.** Не могат да бъдат избирани за членове на настоятелството и проверителната комисия лица, които са осъждани на лишаване от свобода за умишлени престъпления от общ характер.

**ГЛАВА ЧЕТВЪРТА**

ИМУЩЕСТВО И ФИНАНСИРАНЕ

**Чл. 20.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 21 /1/.** Читалището набира средства от следните източници:

1. Членски внос;

2. Културно-просветна дейност;

3. Субсидия от държавния и общинските бюджети;

4. Наеми от движимо и недвижимо имущество;

5. Дарения и завещания;

6. Други приходи;

**/2/.** Предложенията за годишната субсидия за читалищата по общини, нормативите и механизмите за нейното разпределение се разработват от Министерството на културата съгласувано с областните администрации и общините.

**Чл. 22 /1/.** Предвидените по държавния и общинския бюджет средства за читалищна дейност се разпределят между читалищата от комисия с участието на представител на съответната община, на всяко читалище от общината и се предоставят на читалищата за самостоятелно управление.

**/2/.** При недостиг на средства за ремонта и поддръжката на читалищната сграда, средствата се осигуряват от общинския съвет.

**/3/.** Българските читалища извън територията на страната могат да получават помощ от фонд „Читалища и читалищно дело” към Министерство на културата.

**/4/.** Читалищата не могат да отчуждават недвижими вещи и да учредяват ипотека върху тях.

**/5/.** Движими вещи могат да бъдат отчуждавани или залагани само по решение на настоятелството.

**Чл. 23 /1/.** Читалищното настоятелство изготвя годишния отчет за приходи и разходи, които се приемат на общо събрание.

**/2/.** Отчет за изразходените от бюджета средства предоставя от общината.

**ГЛАВА ПЕТА-ПРЕКРАТЯВАНЕ**

**Чл. 24 /1/.** Читалището може дса бъде прекратено по решение на общото събрание, вписано в регистъра на Окръжния съд, ако:

1. Дейността му противоречи на закона, устава и добрите нрави;

2. Имуществото му да се използва според целта и предмета на дейността на читалището;

**/2/.** Прекратяването на читалището може да бъде по покана на министъра на културата, след решение на Окръжния съд или вписване служебно.

**ДОПЪЛНИТЕЛНИ ЗАКЛЮЧИТЕЛНИ РАЗПОРЕДБИ**

1. Народно читалище „Пробуда-1928”, кръгъл печат с надпис „НАРОДНО ЧИТАЛИЩЕ” с. Калотина, обл. Софийска, в средата разтворена книга с надпис „ПРОБУДА”.

Празник на читалището е 24 май- „ДЕН СВ. СВ. КИРИЛ И МЕТОДИ”,ден на славянската писменост и българска просвета и култура.

2. Устава е приет на Общо събрание 15.12.1992 г. , допълнен съобразно с изискванията на ЗНЧ, приет от 37-то Народно събрание на 09.10.1996 г. на Общо събрание на читалището на 11.08.1997 г.